
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 255 

16 Δεκεμβρίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

260. Συμμετοχή της Κεντρικής Ένωσης Επιμελητη¬ 
ρίων Ελλάδος στις δαπάνες λειτουργίας Υπηρε¬ 
σιών του Ελεγκτικού Συνεδρίου. 1 

261 .Οργανισμός του Ταμείου Επικουρικής Ασφάλισης 
Προσωπικού Εταιρειών Τσιμέντων (ΤΕΑΠΕΤ). 2 


ΚΑΝΟΝΙΣΜΟΙ 

Εσωτερική διάρθρωση και λειτουργία της Εκκλησια¬ 
στικής Οικονομικής Επιθεωρήσεως της Ιεράς Συ¬ 
νόδου της Εκκλησίας της Ελλάδος. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

Συμμετοχή της Κεντρικής Ένωσης Επιμελητηρίων Ελλά¬ 
δος στις δαπάνες λειτουργίας Υπηρεσιών του Ελε¬ 
γκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 25 του Ν. Δ/τος 1265/1972 «Περί ελέγ¬ 
χου των δαπανώντου Κράτους, των Οργανισμών Τοπικής 
Αυτοδιοικήσεως και άλλων ΝΠΔΔ ως και των λογαρια¬ 
σμών των δημοσίων υπολόγων» (ΦΕΚ 197/Α) όπως κωδι- 
κοποιήθηκεστοάρθρο89του Π.Δ. 774/1980 (ΦΕΚ 189/Α). 

β) Του άρθρου 24 παρ.3 περ.ε' του Ν. 1558/1985 «Κυ¬ 
βέρνηση και Κυβερνητικά Όργανα» (Α 137) 
γ) Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α) όπως προστέθηκε με το 
άρθρο 27 του Ν. 2081/1992 (ΦΕΚ 154/Α) και αντικαταστά- 
θηκε με το άρθρο 1 παρ. 2α του Ν. 2469/1997 (ΦΕΚ38/Α). 

δ) Του Π. Δ. 365/1997 «Διατήρηση εποπτείας ΝΠΔΔ από 
το Υπουργείο Ανάπτυξης» (ΦΕΚ 241/Α). 

2. Την υπ’αριθμ. ΚΙ-455/22.6.2004 κοινή απόφαση των 
Υφυπουργών Ανάπτυξης, Οικονομίας και Οικονομικών και 
του Υπουργού Δικαιοσύνης με θέμα «Διενέργεια κατα¬ 


σταλτικού ελέγχου στην έδρα της Κεντρικής Ένωσης Επι¬ 
μελητηρίων Ελλάδος για τις χρήσεις 1988-2001» (ΦΕΚ 
1004/Β). 

3. Τη γνώμη του Ελεγκτικού Συνεδρίου, όπως διατυπώ¬ 
νεται στα πρακτικά της 26ης Γ ενικής Συνεδριάσεως της 
Ολομέλειας του Ελεγκτικού Συνεδρίου της 16ης Οκτω¬ 
βρίου 2002. 

4. Την υπ’αριθμ. Δ15/Α/Φ.19/Οικ. 4889/24.3.2004 Κοινή 
Απόφαση του Πρωθυπουργού και του Υπουργού Ανάπτυ¬ 
ξης, με θέμα: «Ανάθεση αρμοδιοτήτων στους Υφυπουρ¬ 
γούς Ανάπτυξης Γεώργιο Σαλαγκούδη και Ιωάννη Παπα¬ 
θανασίου» (ΦΕΚ528/Β) 

5. Το γεγονός ότι από την απόφαση αυτή προκαλείται 
συνολική δαπάνη ποσού 20.000 Ευρώ σε βάρος του προ¬ 
ϋπολογισμού της Κεντρικής Ένωσης Επιμελητηρίων Ελ¬ 
λάδος, χρήσης 2004 στον κωδικό 02890 προκειμένου να 
προβούν στη διενέργεια επιτόπιου ελέγχου για τις χρή¬ 
σεις 1988 - 2001, υπάλληλοι του Ελεγκτικού Συνεδρίου. 
Στον προϋπολογισμό χρήσης 2005 έχει προβλεφθεί στον 
ίδιο κωδικό η ίδια δαπάνη σε περίπτωση μη διενέργειας 
του σχετικού ελέγχου κατά το έτος 2004. 

6. Την υπ’αριθμ.262/2004 γνωμοδότηση του Συμβουλίου 
της Επικράτειας, μετά από πρόταση του Υφυπουργού Ανά¬ 
πτυξης και του Υπουργού Δικαιοσύνης, αποφασίζουμε: 

ΑΡΘΡΟ ΜΟΝΟ 

Η δαπάνη αμοιβής των υπαλλήλων του Ελεγκτικού Συ¬ 
νεδρίου που θα απασχοληθούν υπερωριακά στο κατά¬ 
στημα της Κεντρικής Ένωσης Επιμελητηρίων Ελλάδος, 
για την διενέργεια κατασταλτικού ελέγχου των οικονομι¬ 
κών διαχειριστικών χρήσεων των ετών 1988 έως 2001 βα¬ 
ρύνει εξολοκλήρου τον προϋπολογισμό του νομικού αυ¬ 
τού προσώπου. 

Στον Υφυπουργό Ανάπτυξης αναθέτουμε την δημοσί¬ 
ευση και εκτέλεση του παρόντος διατάγματος. 

Αθήνα, 10 Δεκεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΔΙΚΑΙΟΣΥΝΗΣ 

ΙΩΑΝΝΗΣ ΠΑΠΑΘΑΝΑΣΙΟΥ ΑΝΑΣΤΑΣΙΟΣ ΠΑΠΑΛΗΓΟΥΡΑΣ 

Οργανισμός του Ταμείου Επικουρικής Ασφάλισης Προ¬ 
σωπικού Εταιρειών Τσιμέντων (ΤΕΑΠΕΤ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του Ν. 2503/1997, άρθρο 20 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (Α 107). 

β) Του άρθ. 29Ατου Ν. 1558/1985 (Α' 137), όπως αυτό 
προστέθηκε με το άρθρο 27του Ν. 2081/1992 (Α' 154) και 
τροποποιήθηκε με το άρθρο 1 παρ. 2περ. α'του Ν. 2469/ 
1997 (Α' 38). 

γ) Του Π.Δ./τος 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (Α 57). 

δ) Της υπ’ αριθμ. Υ1/10.3.2004 απόφασης του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων» (Β 513). 

2. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών, «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β 519). 

3. Την υπ’ αριθμ. 80015/22.4.2004 κοινή απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στους 
Υφυπουργούς Απασχόλησης και Κοινωνικής Προστα¬ 
σίας» (Β598), όπως αυτή τροποποιήθηκε με τις υπ’αριθμ. 
80026/9.6.2004 (Β 883) και 80045/23.8.2004 (Β 1293) 
όμοιες αποφάσεις. 

4. Την υπ’ αριθμ. ΔΙΔΚ/Φ1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

5. Το γεγονός ότι από τις διατάξεις αυτού του Προεδρι¬ 
κού Διατάγματος, προκαλείται ετήσια δαπάνη ποσού 
2.285,12 €, η οποία για το υπόλοιπο του έτους 2004 ανέρ¬ 
χεται στο ποσό των 1.142,56 € και θα καλυφθεί από το Τα- 
κτικό Αποθεματικό του Ταμείου. 

Για τα επόμενα πέντε έτη η δαπάνη θα ανέλθει συνολι¬ 
κά στο ποσό των 11.425,60 € και θα καλυφθεί από τις ανά¬ 
λογες πιστώσεις που θα εγγράφονται κατ’ έτος στον προ¬ 
ϋπολογισμό του Ταμείου (ΚΑΕ 0211,0221,0259). 

6. Τις υπ’ αριθμ. 111/2004 και 230/2004 γνωμοδοτήσεις 
του Συμβουλίου της Επικράτειας μετά από πρόταση των 
Υφυπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και Απασχόλη¬ 
σης και Κοινωνικής Προστασίας, αποφασίζουμε: 

Άρθρο 1 

Σκοπός του Ταμείου 

Το Ταμείο Επικουρικής Ασφαλίσεως Προσωπικού Εται¬ 
ρειών Τσιμέντων (ΤΕΑΠΕΤ) ιδρύθηκε με τον Α.Ν.895/1937 
(394/Α) και μετονομάστηκε με τον Ν.4497/1966 (37/Α). 

Σκοπός του Ταμείου είναι η επικουρική ασφάλιση των 
προσώπων, που αναφέρονται στην αρ. 109/3/1558/1974 
Υπουργική Απόφαση, κατά των κινδύνων γήρατος, ανα¬ 


πηρίας και θανάτου, με τη χορήγηση περιοδικών και εφ’ 
άπαξ παροχών από τον κλάδο σύνταξης και τον κλάδο 
πρόνοιας στους ασφαλισμένους και στα μέλη των οικο¬ 
γενειών τους, σε περίπτωση θανάτου των ασφαλισμένων 
του Ταμείου (659/Β). 

Άρθρο 2 

Διάρθρωση Υπηρεσιών 

Οι Υπηρεσίες του ΤΕΑΠΕΤ αποτελούν μία (1) Διεύθυν¬ 
ση, η οποία συγκροτείται ως εξής: 

1. Τμήμα Ασφάλισης-Μητρώου 

2. Τμήμα Παροχών 

3. Τμήμα Οικονομικού-Μηχανογράφησης 

4. Τμήμα Διοικητικού 

5. Γ ραφείο Νομικών Υποθέσεων 

Άρθρο 3 
Αρμοδιότητες 

1. Η Διεύθυνση του Ταμείου συντονίζει τη λειτουργία 
των υποκειμένων της οργανικών μονάδων κατά την άσκη¬ 
ση των αρμοδιοτήτων τους, όπως αυτές προβλέπονται 
από το νόμο, επιμελείται τη νόμιμη και ταχεία άσκηση των 
αρμοδιοτήτων των μονάδων αυτών και μεριμνά για την 
ανάπτυξη επικοινωνίας μεταξύ των υπηρεσιακών μονά¬ 
δων, ώστε να καταστεί αποτελεσματική και αποδοτική η 
άσκηση των κατά νόμον αρμοδιοτήτων τους. 

2. Οι αρμοδιότητες της Διεύθυνσης του ΤΕΑΠΕΤ κατα- 
νέμονται στις μονάδες της ως εξής: 

α) Τμήμα Ασφάλισης Μητρώου 

αα) Μέριμνα για την υπαγωγή στην ασφάλιση του Τα¬ 
μείου κάθε κατά νόμον ασφαλιστέου προσώπου. 

ββ) Επιμέλεια για την αναγνώριση και εξαγορά προϋ¬ 
πηρεσίας ως συνταξίμου. 

γγ) Επιμέλεια για την προαιρετική συνέχιση της ασφά¬ 
λισης. 

δδ) Τήρηση του μητρώου και των ατομικών φακέλλων 
των ασφαλισμένων. 

εε) Παρακολούθηση των μεταβολών των ασφαλισμέ¬ 
νων. 

στστ)Τήρηση και ενημέρωση των βιβλίων και των ατομι¬ 
κών δελτίων των ασφαλισμένων. 

ζζ) Έλεγχος των καταστάσεων εισφορών των ασφαλι¬ 
σμένων. 

ηη) Επιμέλεια για την έκδοση ανακεφαλαιωτικών ση¬ 
μειωμάτων σχετικά με το χρόνο ασφάλισης κάθε ασφαλι¬ 
σμένου, τις αποδοχές καθώς και κάθε άλλου ασφαλιστι¬ 
κού στοιχείου, απαραίτητου για την απονομή παροχών. 

β) Τμήμα Παροχών 

αα) Επιμέλεια για την απονομή των ασφαλιστικών πα¬ 
ροχών στους δικαιούχους, σύμφωνα με τις καταστατικές 
διατάξεις του Ταμείου. 

ββ) Παρακολούθηση των μηνιαίων μεταβολών των συ¬ 
νταξιούχων. 

γγ) Παρακολούθηση της κανονικής είσπραξης των συ¬ 
ντάξεων και των επιδομάτων από τους συνταξιούχους 
του Ταμείου και σύνταξη των καταστάσεων μεταβολής 
των παροχών σ’ αυτούς. 

δδ) Επιμέλεια για την προσμέτρηση χρόνου διαδοχικής 
ασφάλισης και την εκκαθάριση των απαιτήσεων και υπο¬ 
χρεώσεων του Ταμείου έναντι των άλλων Ασφαλιστικών 
Οργανισμών. 

εε) Επιμέλεια εκκαθάρισης των λογαριασμών επιστρο¬ 
φής εισφορών. 

στστ) Τήρηση και ενημέρωση των απαραιτήτων βιβλίων 
και έλεγχος των μηνιαίων μηχανογραφικών καταστάσεων. 

ζζ) Έκδοση των βεβαιώσεων αποδοχών των συνταξιού¬ 
χων για φορολογική ή κάθε άλλη νόμιμη χρήση, 
γ) Τμήμα Οικονομικού-Μηχανογράφησης 
αα) Τήρηση και ενημέρωση των λογιστικών βιβλίων και 
διενέργεια όλων των λογιστικών εργασιών σύμφωνα με 
τις ισχύουσες εκάστοτε διατάξεις. 

ββ) Κατάρτιση και παρακολούθηση της εκτέλεσης του 
προϋπολογισμού των εσόδων και εξόδων του Ταμείου και 
του ετήσιου Ισολογισμού και Απολογισμού. 

γγ) Έκδοση χρηματικών ενταλμάτων και εντολών πλη¬ 
ρωμής των πάσης φύσεως δαπανών του Ταμείου. 

δδ) Παρακολούθηση της πραγματοποίησης των δαπα¬ 
νών και εκκαθάρισης των αποδοχών και λοιπών αποζη- 
μιώσεωντου προσωπικού. 

εε) Επιμέλεια για την έγκαιρη εκπλήρωση των υποχρε¬ 
ώσεων του Ταμείου (υπέρΔημοσίου, ΙΚΑ, ΤΕΑΠΟΚΑ). 

στστ) Έλεγχος και παρακολούθηση της κανονικής κα¬ 
τάθεσης στην Τράπεζα των εισπράξεων του Ταμείου ως 
και της διακίνησης των κεφαλαίων αυτού. 

ζζ) Τήρηση των χρεωπιστωτικών λογαριασμών των δια¬ 
φόρων Ασφαλιστικών Οργανισμών σε εφαρμογή των δια¬ 
τάξεων περί διαδοχικής ασφάλισης. 

ηη) Εισήγηση για τη χορήγηση απλών και στεγαστικών 
δανείων, σύμφωνα με τις σχετικές διατάξεις και αποφά¬ 
σεις και παρακολούθηση της κίνησης αυτών. 

θθ) Επιμέλεια για την παρακολούθηση και ρύθμιση των 
εργοδοτικών οφειλών, εισήγηση στο Διοικητικό Συμβού¬ 
λιο για τη λήψη μέτρων διοικητικής εκτέλεσης ή υποβο¬ 
λής μηνύσεων κατά των καθυστερούντων τις εισφορές 
και της αναγγελίας των απαιτήσεων του Ταμείου στις πε¬ 
ριπτώσεις πτωχεύσεων ή πλειστηριασμών εργοδοτών. 

ιι) Επιμέλεια για τη μίσθωση ή εκμίσθωση των ακινήτων 
του Ταμείου. 

ιαια) Επιμέλεια για την κατάρτιση και παρακολούθηση 
της εκτέλεσης των προμηθειών. 

ιβιβ) Επιμέλεια για την έκδοση των βεβαιώσεων αποδο¬ 
χών του προσωπικού του Ταμείου και των μελών του Δ.Σ. 
για φορολογική ή άλλη νόμιμη χρήση. 

ιγιγ) Επιμέλεια για την εκκαθάριση του φόρου μισθωτών 
υπηρεσιών και των πάσης φύσεως φόρων ή κρατήσεων 
μετά από τη σχετική προετοιμασία του Τμήματος Παρο- 
χών. 

ιδιδ) Επιμέλεια για την ανάπτυξη και παρακολούθηση 
μηχανογραφικών συστημάτων που διευκολύνουντο έργο 
των υπηρεσιών του Ταμείου. 

ιειε) Ευθύνη των ηλεκτρονικών επικοινωνιών του Ταμεί¬ 
ου με άλλα κέντρα και πηγές πληροφόρησης. 

ιστιστ) Ευθύνη για την εφαρμογή της τήρησης των δια¬ 
δικασιών ασφαλείας του τοπικού δικτύου σε όλα τα επί¬ 
πεδα και των διαδικασιών τήρησης ηλεκτρονικών αντι¬ 
γράφων (ά3θΙ<-υρ). 
δ) Τμήμα Διοικητικού 

αα) Χειρισμός όλωντων θεμάτωνπου αφορούντην υπη¬ 
ρεσιακή κατάσταση και επιμόρφωση του προσωπικού, 
ββ) Τήρηση των ατομικών φακέλλωντου προσωπικού, 
γγ) Επιμέλεια για τη σύνταξη μελετών και στατιστικών 
πινάκων. 

δδ) Επιμέλεια για την εφαρμογή μέτρων απλούστευσης 
διαδικασιών και γενικά μεθόδων οργάνωσης, λειτουργίας 


και προγραμματισμού δράσης των υπηρεσιών του Ταμεί¬ 
ου. 

εε) Επιμέλεια για την κωδικοποίηση της νομοθεσίας, 
στστ) Επιμέλεια για την προετοιμασία των συνεδριάσε¬ 
ων του Διοικητικού Συμβουλίου και των Επιτροπών. 

ζζ) Τήρηση του πρωτοκόλλου και φύλαξη του γενικού 
αρχείου. 

ηη) Χαρακτηρισμός της αλληλογραφίας, δακτυλογρά¬ 
φηση των εγγράφων και διακίνηση της αλληλογραφίας με 
ηλεκτρονικό ή άλλο τρόπο. 

θθ) Βεβαίωση της ακρίβειας αντιγράφων, φωτοτυπιών 
και εγγράφων σύμφωνα με την κείμενη νομοθεσία. 

ιι) Βεβαίωση του γνήσιου της υπογραφής του προσωπι¬ 
κού και των πολιτών. 

ιαια) Επιμέλεια για τη δημοσίευση απαντήσεων στις πε¬ 
ριπτώσεις αναφορών ή καταγγελιών. 

ιβιβ) Επιμέλεια για την είσπραξη και πληρωμή των χρη¬ 
ματικών ενταλμάτων που αφορούνπάγιεςδαπάνες (ΔΕΗ, 
ΟΤΕ, ΙΚΑ). 

ιγιγ) Επιμέλεια για τη σύσταση πάγιας προκαταβολής 
υπευθύνων δηλώσεων. 

ιδιδ) Επιμέλεια για τη λειτουργία του τηλεφωνικού κέ¬ 
ντρου. 

ιειε) Επιμέλεια για τη συντήρηση, ασφάλεια και φύλαξη 
της ακίνητης περιουσίας του Ταμείου καθώς και για τον 
καθαρισμό των γραφείων, 
ε) Γ ραφείο Νομικών Υποθέσεων 
αα) Γνωμοδότηση για κάθε θέμα που παραπέμπεται σ’ 
αυτό από το Δ.Σ. ή το Διευθυντή του Ταμείου. 

ββ) Επιμέλεια και χειρισμός κάθε δικαστικής και εξώδι- 
κης υπόθεσης του Ταμείου. 

γγ) Σύνταξη των σχεδίων των συμβάσεων και των δικαι- 
οπραξιών εν γένειτου Ταμείου. 

δδ) Επεξεργασία από νομοτεχνικής άποψης των σχε¬ 
δίων του καταστατικού, των κανονισμών και των τροπο¬ 
ποιήσεων αυτών. 

εε) Παράσταση όποτε κριθεί απαραίτητο στις συνεδριά¬ 
σεις του Δ.Σ. για ενημέρωσή του σε νομικές υποθέσεις. 

Άρθρο 4 

Μεταφορά θέσης 

Στο Ταμείο Επικουρικής Ασφάλισης Προσωπικού Εται¬ 
ριών Τσιμέντων μεταφέρεται μία (1) θέση στον κλάδο ΔΕ 
Προσωπικού Η/Υ (Ειδικότητας Χειριστών Η/Υ) από τον 
κλάδο ΥΕ Επιμελητών. 

Άρθρο 5 

Διάρθρωση θέσεων 

Οι θέσεις προσωπικού του Ταμείου Επικουρικής Ασφά¬ 
λισης Προσωπικού Εταιρειών Τσιμέντων, διαρθρώνονται 
κατά κατηγορία και κλάδο, ως εξής: 

1. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

- Κλάδος ΠΕ Διοικητικός-Οικονομικός, θέσεις πέντε (5) 
στους βαθμούς από Δ'έως Α'. 

ΚΑΤΗΓΟΡΙΑ ΤΕ 

- Κλάδος ΤΕ Διοικητικός-Λογιστικός, θέσεις δύο (2) 
στους βαθμούς από Δ' έως Α'. 

ΚΑΤΗΓΟΡΙΑ ΔΕ 

- Κλάδος ΔΕ Διοικητικών Γραμματέων, θέσεις δεκαέξι 
(16) στους βαθμούς από Δ'έως Α' 

Τρεις (3) από τις θέσεις του Κλάδου αυτού όταν κενω¬ 
θούν με την αποχώρηση υπαλλήλων που τις κατέχουν, 
μεταφέρονται και προσαυξάνουν με την ακόλουθη σειρά 
τους παρακάτω κλάδους, ως εξής: 

α. Κλάδος ΠΕ Διοικητικού-Οικονομικού, θέσεις δύο (2). 

β. Κλάδος ΤΕ Διοικητικού-Λογιστικού, θέση μία (1). 

- Κλάδος ΔΕ Προσωπικού Η/Υ θέσεις τρεις (3) στους 
βαθμούς από Δ' έως Α' εκ των οποίων μία θέση ειδικότη¬ 
τας Π ρογραμματιστών Η/Υ και δύο (2) θέσεις ειδικότητας 
χειριστών Η/Υ. 

- Κλάδος ΔΕ Δακτυλογράφων-Στενογράφων (ειδικότη¬ 
τας Δακτυλογράφων), θέση μία (1) στους βαθμούς από Δ' 
έως Α'. 

- Κλάδος ΔΕ Τεχνικών, θέσεις δύο (2) έκτων οποίων μία 
(1) θέση ειδικότητας υδραυλικού και μία (1) θέση ειδικό¬ 
τητας ηλεκτρολόγου, στους βαθμούς από Δ' έως Α'. 

ΚΑΤΗΓΟΡΙΑ ΥΕ 

- Κλάδος ΥΕ Επιμελητών, θέση μία (1) στους βαθμούς 
από Ε' έως Β'. 

- Κλάδος ΥΕ Προσωπικού Καθαριότητας, θέση μία (1) 
στους βαθμούς από Ε' έως Β'. 

- Κλάδος ΥΕ Φυλάκων-Νυκτοφυλάκων, θέση μία (1) 
στους βαθμούς από Ε' έως Β'. 

2. ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 

Μία (1) θέση δικηγόρου παρ’ Αρείω Πάγω. 

Προσόντα διορισμού για την πλήρωση των παραπάνω 
θέσεων, ορίζονται τα προβλεπόμενα στο Π.Δ.50/2001 
(ΦΕΚ 39/Α), όπως τροποποιήθηκε από το Π.Δ.347/2003 
(Α'315) και ισχύει κάθε φορά. 

Άρθρο 6 

Προϊστάμενοι υπηρεσιών 

1. Στη Διεύθυνση προϊσταται υπάλληλοςτου κλάδου ΠΕ 
Διοικητικού-Οικονομικού ή ΤΕ Διοικητικού-Λογιστικού, ο 
οποίος: 

α) Προϊσταται όλων των υπηρεσιών του Ταμείου και 
υπογράφει κάθε έγγραφο αυτού. 

β) Προσυπογράφει με τον Πρόεδρο του Διοικητικού 


Συμβουλίου και τον Προϊστάμενο του Τμήματος Οικονο¬ 
μικού τις επιταγές, τα εντάλματα πληρωμών, τις εντολές 
προς τις Τράπεζες και όλα τα έγγραφα που δεσμεύουν οι¬ 
κονομικά το Ταμείο. 

γ) Εισηγείται στο Δ.Σ. του Ταμείου για κάθε θέμα και με¬ 
ριμνά για την εκτέλεση της σχετικής απόφασης. 

2. Στα Τμήματα του Ταμείου προϊστανται υπάλληλοιτου 
κλάδου ΠΕ Διοικητικού-Οικονομικού ή υπάλληλοι του 
κλάδου ΤΕ Διοικητικού-Λογιστικού και σε περίπτωση έλ¬ 
λειψης αυτών, υπάλληλοι του κλάδου ΔΕ Διοικητικών- 
Γ ραμματέων. 

3. Στο Γ ραφείο Νομικών Υποθέσεων προϊσταται δικη¬ 
γόρος παρ’ Αρείω Πάγω. 

Άρθρο 7 

Κατάταξη προσωπικού 

Οι υπάλληλοι του Ταμείου Επικουρικής Ασφάλισης 
Προσωπικού Εταιριών Τσιμέντων, κατατάσσονται κατά 
κλάδο, ως εξής: 

α) Στον κλάδο ΠΕ Διοικητικού-Οικονομικού, οι υπάλλη¬ 
λοι του κλάδου ΠΕ Διοικητικού-Οικονομικού. 

β) Στον κλάδο ΤΕ Διοικητικού-Λογιστικού, ο υπάλληλος 
του κλάδου ΤΕ Διοικητικού-Λογιστικού. 

γ) Στον κλάδο ΔΕ Διοικητικών-Γραμματέων, οι υπάλλη¬ 
λοι του κλάδου ΔΕ Διοικητικού-Λογιστικού. 

δ) Στον κλάδο ΔΕ Προσωπικού Η/Υ οι υπάλληλοι του 
κλάδου ΔΕ Προσωπικού Η/Υ. 

ε) Στον κλάδο ΔΕ Δακτυλογράφων-Στενογράφων, ο 
υπάλληλος του κλάδου ΔΕ Δακτυλογράφων-Στενογρά- 
φων. 

στ) Στον κλάδο ΔΕ Τεχνικού οι υπάλληλοι του κλάδου 
ΔΕ Τεχνικού. 

ζ) Στον κλάδο ΥΕ Επιμελητών ο υπάλληλος του κλάδου 
ΥΕ Επιμελητών. 

η) Στον κλάδο ΥΕ Προσωπικού Καθαριότητας, ο υπάλ¬ 
ληλοςτου κλάδου ΥΕ Προσωπικού Καθαριότητας. 

θ) Στον κλάδο ΥΕ Φυλάκων - Νυκτοφυλάκων, ο υπάλλη¬ 
λος του κλάδου ΥΕ Φυλάκων - Νυκτοφυλάκων. 


Άρθρο 8 

ΠΑΡΑΡΤΗΜΑ ΣΥΝΘΕΣΗΣ ΥΠΗΡΕΣΙΑΚΩΝ ΜΟΝΑΔΩΝ (ΠΣΥΜ) 


ΟΡΓΑΝΙΚΕΣ 

ΜΟΝΑΔΕΣ 

ΠΕ 

Δ/ΚΟΥ 

-ΟΙΚ. 

ΤΕ 

Δ/ΚΟΥ- 

ΛΟΓΙΣΤ. 

ΔΕ 

Δ/ΚΩ 

Ν 

ΓΡΑΜ. 

ΔΕ 

ΠΡΟΣ 
. Η/Υ 

ΔΕ 

ΔΑΚΤ.- 

ΣΤΕΝ. 

ΔΕ 

ΤΕΧΝΙ 

-ΚΩΝ 

ΥΕ 

ΕΠΙΜΕ¬ 

ΛΗΤΩΝ 

ΥΕ 

ΦΥΛΑΚ. 

ΥΕ 

ΠΡΟΣ. 

ΚΑΘΑΡ. 

ΣΥΝΟ¬ 

ΛΟ 

ΚΑΤΑ 

ΜΟΝΑ¬ 

ΔΑ 

Δ/ΝΣΗ 

1 









1 

ΤΜΗΜΑ 

ΑΣΦΑΛΙΣ. 

ΜΗΤΡΩΟΥ 

1 


4 







5 

ΤΜΗΜΑ 

ΠΑΡΟΧΩΝ 

2 

1 

4 







7 

ΤΜΗΜΑ 

ΟΙΚ/ΚΟΥ-ΜΗΧΑΝ. 

1 

1 

6 

3 






11 

ΤΜΗΜΑ 

ΔΙΟΙΚΗΤΙΚ. 



2 


1 

2 

1 

1 

1 

8 

ΣΥΝΟΛΟ 

ΚΑΤΑ ΚΛΑΔΟ 

5 

2 

16 

3 

1 

2 

1 

1 

1 

32 

Άρθρο 9 

Καταργούμενες διατάξεις 

Απάτη δημοσίευση του παρόντος, καταργούνται οι δια¬ 
τάξεις του Π.Δ.408/1990 (Α 160). 

Στον Υφυπουργό Απασχόλησης και Κοινωνικής Προ¬ 
στασίας, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 14 Δεκεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π.ΔΟΥΚΑΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝ. ΠΡΟΣΤΑΣΙΑΣ 

Ν. ΑΓΓΕΛΟΠΟΥΛΟΣ 

-♦- 

Κ ΑΝΟΝΙΣΜΟ Ι 

(3) 

ΚΑΝΟΝΙΣΜΟΣ ΥΠ’ΑΡΙΘΜ. 163/2004 

Εσωτερική διάρθρωση και λειτουργία της Εκκλησιαστι¬ 
κής Οικονομικής Επιθεωρήσεως της Ιεράς Συνόδου 
της Εκκλησίας της Ελλάδος. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 42 και 46 παρ. 2 του Ν. 
590/1977 «Περί του Καταστατικού Χάρτου της Εκκλησίας 
της Ελλάδος». 

2. Τας διατάξεις των άρθρων 16, 18, 19, 20, του υπ’ 
αριθμ. 100/1998 Κανονισμού «Περίσυστάσεως Εκκλησια¬ 
στικής Κεντρικής Υπηρεσίας Οικονομικών (Ε.Κ.Υ.Ο.)» 

3. Τας διατάξεις του άρθρου 15 του 125/1999 «Περί 
εσωτερικής διαρθρώσεως, λειτουργίας και συστάσεως 
θέσεων προσωπικού της Εκκλησιαστικής Κεντρικής Υπη¬ 
ρεσίας Οικονομικών». 

4. Την Απόφασιν της Δ. I ,Σ (εγκύκλιος 2668/1998) δια της 
οποίας ορίζεται ότι δια το ανεπηρέαστον της Υπηρεσίας 
η Οικονομική Επιθεώρησις τελεί υπό τον έλεγχον και την 
εποπτείαν του Μακαριωτάτου και ενεργεί εν ονόματι και 
δια λογαριασμόν της Δ. Ι.Σ. καί της εγκρίσεως Αυτής. 

5. Τας διατάξεις των άρθρων 4, 8 παρ. 3, 17, 27, 28 και 
31 του νέου υπ’ άριθμ. 158/2003 Κανονισμού της Ε.Κ.Υ.Ο. 

6. Την από 31.3.2004 γνωμάτευσιν της Νομικής Υπηρε¬ 
σίας της Εκκλησίας (Ε.Κ.Υ.Ο.). 

7. Την από 20.4.2004 εγκριτικήν Απόφασιν της Δ. Ι.Σ. 

8. Την από 8.10.2004 Απόφασιν Αυτής 

ΨΗΦΙΖΕΙ 

Τον υπ’ αριθμ. 163/2004 Κανονισμόν έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 163/2004 

«ΠΕΡΙ ΕΣΩΤΕΡΙΚΗΣ ΔΙΑΡΘΡΩΣΕΩΣ ΚΑΙ ΛΕΙΤΟΥΡΓΙΑΣ 
ΤΗΣ ΕΚΚΛΗΣΙΑΣΤΙΚΗΣ ΟΙΚΟΝΟΜΙΚΗΣ 
ΕΠΙΘΕΩΡΗΣΕΩΣ ΤΗΣ ΙΕΡΑΣ ΣΥΝΟΔΟΥ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ». 

Άρθρο 1 

Λειτουργία - Έδρα - Σφραγίς 

Γ ενικά 

1. Η Διεύθυνσις της Εκκλησιαστικής Γενικής Οικονομι¬ 
κής Επιθεωρήσεως τελεί υπό την εποπτείαν του Μακα- 
ριωτάτου Αρχιεπισκόπου Αθηνών και Πάσης Ελλάδος, 
υπάγεται εις την Δ.Ι.Σ. και ενεργεί εν ονόματι και δια λο¬ 
γαριασμού Αυτής. 

2. Έδρα της Επιθεωρήσεως είναι αι Αθήναι. 

3. Η σφραγίς της Επιθεωρήσεως έχει ως έμβλημα εις 
δυο κύκλους τον λογότυπον: ΙΕΡΑ ΣΥΝΟΔΟΣ ΤΗΣ ΕΚ¬ 
ΚΛΗΣΙΑΣ ΤΗΣ ΕΛΛΑΔΟΣ - ΓΕΝΙΚΗ ΕΚΚΛΗΣΙΑΣΤΙΚΗ ΟΙ¬ 
ΚΟΝΟΜΙΚΗ ΕΠΙΘΕΩΡΗΣΙΣ και εις το εσωτερικόντο σύμ- 
βολοντου Σταυρού. 

Άρθρο 2 

Αρμοδιότητες της Εκκλησιαστικής Οικονομικής 
Επιθεωρήσεως. 

Η Εκκλησιαστική Γενική Οικονομική Επιθεώρησις: 

Διενεργεί ελέγχους και επιθεωρήσεις, τακτικούς μεν 
κατ’ έτος επίτης χρηματικής Διαχειρίσεως και της Διαχει- 
ρίσεως Υλικού του Ν.Π.Δ.Δ. της Εκκλησίας της Ελλάδος, 
εκτάκτους δε επί των Διαχειρίσεων των λοιπών Εκκλησια¬ 
στικών Νομικών Προσώπων (άρθρον 1 παρ. 4του Ν. 590/ 
1977, Καν. 100/1998 άρθρον 16 και 158/2003 άρθρον31), 
ως ακολούθως: 

α) Τακτικοί έλεγχοι διενεργούνται τη εγκρίσειτης Δ.Ι.Σ 
και μετ’ έκδοσιν εντολής του προϊσταμένου της Διευθύν- 
σεως αυτής, επί των διαχειρίσεων της Υπηρεσίας, τηρού¬ 
μενης περαιτέρω, της διαδικασίας της παρ. ετου άρθρου 
17 του Καν. 158/2003. 

β) Έκτακτοι έλεγχοι διενεργούνται μετ’ αίτησιν του δι- 
οικούντος συλλογικού οργάνου του Ν.Π.Δ.Δ. ή του οικεί¬ 
ου Αρχιερέως, επί παντός Εκκλησιαστικού Νομικού προ¬ 
σώπου δημοσίου ή ιδιωτικού δικαίου της περιφερείας της 
Μητροπόλεώς του (άρθρα 1 παρ.4, 29 - 31,35 - 36 και 39 
του Ν.590/1977) κατόπιν εγγράφου εγκρίσεως και εντο¬ 
λής της Δ. Ι.Σ προς την Εκκλησιαστικήν Γ ενικήν Οικονομι¬ 
κήν Επιθεώρησιν. 

Άρθρον 3 

Διενέργεια ελέγχου από τους Εκκλησιαστικούς 
Οικονομικούς Επιθεωρητάς 

Ο έλεγχος διενεργείται από Επιθεωρητάς της Διευθύν- 
σεως ταύτης, καλουμένους Επιθεωρητάς Εκκλησιαστι¬ 
κών Διαχειρίσεων ή Οικονομικούς Επιθεωρητάς της Εκ¬ 
κλησίας και κατόπιν εντολής ελέγχου της Διευθύνσεως 
της Εκκλησιαστικής Οικονομικής Επιθεωρήσεως η οποία 
καθορίζει: 

α) την χρονικήν διάρκειαν του ελέγχου 

β) τας ημέρας καταβολής αποζημιώσεως εκτός έδρας, 
ως και το μέσον μεταφοράς, κατά τα ισχύοντα επί δημο¬ 
σίων υπαλλήλων και υπαλλήλων των Ν.Π.Δ.Δ. 

γ) παν έτερον στοιχείον χρήσιμον δια την Επιθεώρησιν. 

Ασκείται δε: 

α) Επί των παραστατικών των εισπράξεων και πληρω¬ 
μών 

β) Επίτων καταχωρίσεων τούτων εις τα οικεία λογιστικά 
βιβλία 

γ) Επί των χρηματικών υπολοίπων και αξιογράφων 

δ) Επί των Προϋπολογισμών καθώς και των Απολογι¬ 
σμών και Ισολογισμών 

ε) Επί παντός άλλου σχετικού στοιχείου (άρθρον 16 
παρ. 4του αριθμ. 100/1998 Κανονισμού). 

Δια τους εκτάκτους ελέγχους των λοιπών Εκκλησιαστι¬ 
κών Διαχειρίσεων το πόρισμα του εκτάκτου ελέγχου υπο¬ 
βάλλεται εις τον Προϊστάμενον της Διευθύνσεως, ο οποί¬ 
ος μετά των αναγκαίων διευκρινίσεων αυτού, υποβάλλει 
τούτο εις το αιτήσαντον έλεγχον Εκκλησιαστικόν νομικόν 
πρόσωπον, τον Μακαριώτατον και την Δ. I .Σ, δια δε την Τα- 
κτικήν Επιθεώρησιν εφαρμόζεται το άρθρον 17 του Καν. 
158/2003. 

Άρθρο 4 

Δημοσιολογιστικά όργανα και καταλογιστική αρμοδιότης 

Α) Δημοσιολογιστικά όργανα. 

1. Διατάκτης είναι το διοικούντο εκκλησιαστικόν ΝΠΔΔ 
συλλογικόν όργανον, σύμφωνα με τας ισχυούσας διατά¬ 
ξεις, το οποίον αναλαμβάνει υποχρεώσεις εις βάρος πι¬ 
στώσεων του προϋπολογισμού του ΝΠ και προσδιορίζει 
τας απαιτήσεις κατά τούτου βάσει των ισχυουσών διατά¬ 
ξεων, όπως κατάπερίπτωσιν, η Ι.Σ.Ι, η Δ.Ι.Σ, το Μητροπο- 
λιτικόν Συμβούλιον, το Ηγουμενοσυμβούλιον, το Εκκλη¬ 
σιαστικόν Συμβούλιον, κλπ. κατά τους ορισμούς των νό¬ 
μων και των Κανονισμών της Ιεράς Συνόδου της 
Εκκλησίας της Ελλάδος. 

Κύριος διατάκτης του ΝΠΔΔ της Εκκλησίας της Ελλά¬ 
δος είναι η Δ.Ι.Σ, των δε λοιπών εκκλησιαστικών ΝΠΔΔ 
οριζομένων εις το άρθρον 1 παρ.4 Ν.590/1977, τα κατά 
τον νόμον τούτον οικεία Συμβούλια (Μητροπολιτικά, 
Ηγουμενοσυμβούλια κλπ.) 

2. Υπόλογος είναι ο διαχειριζόμενος χρήματα, αξίας ή 
υλικόντωνεκκλησιαστικών ΝΠΔΔ (άρθρον 1 παρ. 4του Ν. 
590/1977), έστω και άνευ νομίμου εξουσιοδοτήσεως, κα¬ 
θώς και οιοσδήποτε άλλος θεωρείται έκτου Νόμου δημό¬ 
σιος υπόλογος σύμφωνα με τας ισχυούσας διατάξεις, 
(άρθρα 40, 41 του κανονισμού 5/1978 και Ν. 2362/1995). 

3. Έλεγχον επί των Εκκλησιαστικών Εκκαθαριστών και 
Υπολόγων ασκούν τα διοικούντα συλλογικά όργανα και οι 
κύριοι Διατάκταιτων εκκλησιαστικών ΝΠΔΔ, οι Εκκλησια¬ 
στικοί Οικονομικοί Επιθεωρηταί, οι Επιθεωρηταί Δημο¬ 
σίων Διαχειρίσεων και το Ελεγκτικόν Συνέδριον, βάσει 
των ισχυουσών διατάξεων. 

Β) Καταλογιστική αρμοδιότης 

1) Εφ’ όσον διαπιστωθή έλλειμμα διαχειρίσεως ή παρά¬ 
νομος πληρωμή δαπάνης, θεωρούμενης ως έλλειμμα, αρ¬ 
μοδιότητα χρηματικού καταλογισμού έχουν οι ασκούντες 
τον έλεγχον (κύριοι Διατάκται των Εκκλησιαστικών 
Ν.Π.Δ.Δ., οι Εκκλησιαστικοί Επιθεωρηταί, οι Επιθεωρηταί 
Δημοσίων Διαχειρίσεων και το Ελεγκτικόν Συνέδριον). 

2) Ο καταλογισμός ασκείται: 

α) Επί των εκκαθαριστών, δια την εκκαθάρισιν μη νομί¬ 
μων δαπανών εκ δόλου ή βαρείας αμελείας αυτών. 

β) Επί των Υπολόγων δια τα ελλείμματα εις την διαχεί- 
ρισίντων. 

γ) Επί των υπηρεσιακών οργάνων, τα οποία εκ δόλου ή 
βαρείας αμελείας εξέδωσαν παρανόμους διοικητικός 
πράξεις ή συνέπραξαν εις την μη τήρησιν των νομίμων 
διαδικασιών πραγματοποιήσεως της δαπάνης. 

δ) Επίτων λαβόντων, εφ’ όσον υπέχουν ευθύνην δια την 
μη τήρησιν των νομίμων διαδικασιών. 


ε) Επί των αχρεωστήτως λαβόντων εις πάσαν περίπτω- 
σιν αχρεωστήτου πληρωμής. 

3) Έλλειμμα διαχειρίσεως είναι η έλλειψις χρημάτων, 
αξιών, ενσήμων ή υλικού. Ως έλλειμμα χρημάτων θεωρεί¬ 
ται και πάσα πληρωμή, η οποία: 

α) δεν ανάγεται εις την αρμοδιότητα του Υπολόγου 

β) εγένετο άνευ των προβλεπομένων εκ των ισχυουσών 
διατάξεων δικαιολογητικών 

γ) αφορά εις δαπανάς δια τας οποίας δεν ετηρήθησαν 
αι νόμιμοι διαδικασίαι υπό του υπολόγου 

δ) εγένετο αχρεωστήτως από υπαιτιότητα του υπολό¬ 
γου 

ε) είναι άσχετος με τον σκοπόν της διαχειρίσεως 

Ο υπόλογος καταλογίζεται με το ποσόν του ελλείμμα¬ 
τος μετά των νομίμων τόκων. 

4) Η αναπλήρωσις του ελλείμματος, η έκδοσις της κα- 
ταλογιστικής πράξεως, η άσκησιςτων κατ’ αυτής ενδίκων 
μέσων και βοηθημάτων υπό των καταλογιζομένων και πά¬ 
σα λεπτομέρεια καταλογισμού ρυθμίζονται κατά τας 
ισχύουσας διατάξεις. 

Άρθρο 5 

Καθήκοντα - Υποχρεώσεις Εκκλησιαστικών 
Επιθεωρητών 

Οι Εκκλησιαστικοί Οικονομικοί Επιθεωρηταί ενεργού- 
ντες επιθεώρησιν ή άλλην οιανδήποτε εξέτασιν κατόπιν 
πάντοτε αποφάσεωςτης Δ.Ι.Σ., προβαίνουσι και εις ένορ¬ 
κον ή μη εξέτασιν των επί τούτω καλουμένων υπ’ αυτών 
μαρτύρων, υπαλλήλων ή ιδιωτών ως και, εάν κατά την 
διάρκειαν του ελέγχου διαπιστώνονται πράξεις και παρα¬ 
λείψεις, δύναται ο ενεργών την Επιθεώρησιν Επιθεωρη¬ 
τής, να θετή εκτός διαχειρίσεως τους υπολόγους, κατό¬ 
πιν προτάσεως της Οικονομικής Επιθεωρήσεως και, απα- 
ραιτήτως, αποφάσεωςτης Δ.ΙΣ., ως ορίζουν αι ισχύουσαι 
εκάστοτε διατάξεις. 

Οσάκις, κατά την ενέργειαν επιθεωρήσεως, προκύπτη 
ανάγκη ερεύνης, σχετικής με ζητήματα τεχνικής φύσεως, 
η Οικονομική Επιθεώρησις απευθύνεται προς την Δ.Ι.Σ. 
δια έκδοσιν αποφάσεως συμπράξεως τεχνικών υπαλλή¬ 
λων. 

Άρθρο 6 

Οι Εκκλησιαστικοί Οικονομικοί Επιθεωρηταί, εφ’ όσον 
ενεργούντες επιθεώρησιν ή άλλην εκτελούντες κατά τον 
παρόντα Κανονισμόν υπηρεσίαν προέβησαν εκ δόλου ή 
βαρείας αμελείας σε πράξεις μη προσήκουσας ή παρα¬ 
λείψεις ή εις ανακριβείς εκθέσεις, ασχέτως προς την κα¬ 
τά τους κειμένους νόμους ποινικήν ή πειθαρχικήν ευθύ¬ 
νην αυτών, υπόκεινται και εις αποζημίωσιν έναντι της Εκ¬ 
κλησίας δια πάσαν εξ υπαιτιότητας των προσγενομένην 
ειςτο Ν.Π. ζημίαν. 

Άρθρο 7 

1) Οι Εκκλησιαστικοί Οικονομικοί Επιθεωρηταί εφ’όσον 
κατά την ενέργειαν επιθεωρήσεως οιασδήποτε διαχειρί¬ 
σεως εκ των εν τω Κανονισμώ διαλαμβανομένων, διαπι¬ 
στώσουν την ύπαρξιν ελλείμματος προερχομένου εξ ελ- 
λείψεως χρημάτων ή υλικού ή αξιών εν γένει, προβαίνουν 
εις την έκδοσιν ητιολογημένης καταλογιστικής αποφάσε¬ 
ως κατά του υπολόγου και των τυχόν αλληλεγγύως μετ’ 
αυτού συνευθυνομένων, εάν η εξακριβωθείσα έλλειψις 
δεν ήθελε αναπληρωθή εντός 48 ωρών συμφώνως προς 
τας ισχύουσας διατάξεις. 

2) Εις έκδοσιν ητιολογημένης, κατά παντός υπολόγου, 
αποφάσεως δύνανται να προβαίνουν ωσαύτως οι ενερ- 
γούντες την Επιθεώρησιν εφ’ όσον κατά την ενέργειαν 
της επιθεωρήσεως ήθελον διαπιστώσει εκπρόθεσμον κα- 

τάθεσιν εις το Ταμείον των, δια λογαριασμόν της διαχει- 
ρίσεως ή τρίτων υπ’ αυτού ενεργηθεισών εισπράξεων. Το εν 
τη περιπτώσει ταύτη εις βάρος του υπολόγου καταλογιζό- 
μενον ποσόν συνίσταται και εις τον τόκον υπερημερίας των 
εκπροθέσμως κατατεθεισών εισπράξεων, υπολογιζόμενων 
νομίμως από της ημερομηνίας της υποχρεώσεως του υπο¬ 
λόγου προς κατάθεσιν των εισπράξεών του, κατά τας περί 
αυτού ειδικός διατάξεις των οικείων νόμων. 

3) Αντίγραφον της καταλογιστικής αποφάσεως κοινο¬ 
ποιείται παραχρήμα δι’ οιουδήποτε Δημοσίου, Δημοτι¬ 
κού, ή Κοινοτικού υπαλλήλου ή Ν.Π.Δ.Δ. ή υπηρέτου εις 
τον καθ’ ου αυτή, εις την Δ.Ι.Σ., εις την υπηρεσίαν του 
υπαλλήλου ή Ν.Π., εις την Διεύθυνσιντης Γενικής Εκκλη¬ 
σιαστικής Οικονομικής Επιθεωρήσεως, εις την Ε.Κ.Υ.Ο., 
εις τον Διευθυντήν της αρμοδίας Δ.Ο.Υ. της τελευταίας 
κατοικίαςτου ελλειμματίου, όστις επιμελείται της αμέσου 
βεβαιώσεως του καταλογιζομένου ποσού ως δημοσίου 
εσόδου και της εισπράξεως αυτού κατά τας διατάξειςτου 
νόμου «Περί εισπράξεως δημοσίων εσόδων». 

Κατά των καταλογιστικών αποφάσεων των Εκκλησια¬ 
στικών Οικονομικών Επιθεωρητών, δύναται να ασκηθή 
έφεσις ενώπιοντου Ελεγκτικού Συνεδρίου. 

Άρθρο 8 

Διαπληρωμάς απορριφθείσας υπάτου Εκκλησιαστικού 
Οικονομικού Επιθεωρητού ως μη στηριζόμενος εις νόμι¬ 
μον τίτλον καταλογίζονται μετά του υπολόγου και οι αναι- 
τίως λαβόντες τα χρήματα υπάλληλοι ή ιδιώται. 

Άρθρο 9 

Πάσα ενέργεια των Οικονομικών Επιθεωρητών, διεξά¬ 
γεται δια της οικείας Διευθύνσεως της Εκκλησιαστικής 
Οικονομικής Επιθεωρήσεως δι’ ης διαβιβάζεται επίσης 
πάσα προς αυτούς εντολή μετά των απόψεων της Υπηρε¬ 
σίας. πάντοτε τη εντολή της Ανωτάτης Εκκλησιαστικής 
Αρχής. 

Η Δ.Ι.Σ., εν ονόματιτης οποίας η Επιθεώρησις ενεργεί, 
και ο Μακαριώτατος Πρόεδρος είναι αι Ανώτατοι Εκκλη¬ 
σιαστικοί Αρχαί, οι οποίοι αποφασίζουν δια παν επί της 
Επιθεωρήσεως θέμα. 

Άρθρο 10 

Βασική Διάρθρωσις της Επιθεωρήσεως 

Την Εκκλησιαστικήν Οικονομικήν Επιθεώρησιν, δια την 
οργανωτικήν λειτουργίαν, απαρτίζουν τα κάτωθι τμήμα¬ 
τα: 

Τμήμα Α: 

Παρακολουθήσεως του έργου Επιθεωρητών, εις ο λει¬ 
τουργεί και το Γραφείον Διοικητικού. 

Τμήμα Β: 

Επεξεργασίας εκθέσεων των Επιθεωρητών. 

Η αρμοδιότης της Οικονομικής Επιθεωρήσεως ανάγε¬ 
ται εις τα κάτωθι θέματα κατανεμημένα μεταξύ των τμη¬ 
μάτων ως εξής: 

Τμήμα Α': 

1) Γ ραφείον διοικητικής μερίμνης Επιθεωρήσεων 

Προγραμματισμός τακτικών και εκτάκτων Επιθεωρήσε¬ 
ων, κατεύθυνσις, παρακολούθησις και εποπτεία του έρ¬ 
γου των Επιθεωρητών επί του παρ’ αυτών ασκουμένου 
έργου. Μέριμνα δια την έκδοσιν διαταγών προς ενέργει¬ 
αν επιθεωρήσεων, εξετάσεων, ερευνών, επί θεμάτων, 
αφορώντωντας διαχειρίσεις. Παροχή οδηγιώνπροςτους 
Επιθεωρητάς δια την πληρεστέραν εκπλήρωσιν του έρ¬ 
γου των. Μέριμνα δια την συνεχή επιμόρφωσιν των Επι¬ 
θεωρητών και των υπαλλήλων της, και συνδρομή εις την 
οργάνωσιν και εκτέλεσιν προγραμμάτων επιμορφώσεως 
υπολόγων Εκκλησιαστικών διαχειρίσεων. 


Γ ραφείον Διοικητικού: 

- Συγκέντρωσις και επεξεργασία των απαραιτήτων στοι¬ 
χείων και εφαρμογή μεθόδων και διαδικασιών αξιολογή- 
σεως του έργου των επιθεωρητών. 

-Τήρησις ατομικών δελτίων παρακολουθήσεως του έρ¬ 
γου των Επιθεωρητών. 

- Κατάρτισις ετησίου προγράμματος δαπανών επιθεω- 
ρήσεως. 

- Πρωτόκολλον αλληλογραφίας. 

- Τήρησις ατομικών φακέλλων. 

- Διεκπεραίωσις εγγράφων. 

- Θέματα προσωπικής καταστάσεως προσωπικού Επι- 
θεωρήσεως. 

- Τήρησις αρχείου Δ/νσεως - Τμημάτων - Γ ραφείων. 

- Τήρησις εγκυκλίων, θέματα προσωπικής καταστάσε¬ 
ως, τήρησις ατομικών δελτίων παρακολουθήσεως των 
εντολών. Τήρησις αρχείου εξερχόμενης, κοινής και εμπι- 
στευτικής αλληλογραφίας, δακτυλογράφησις, παραλα¬ 
βή και αποστολή εγγράφων και εγκυκλίων. Μέριμνα δη- 
μοσιεύσεως αποφάσεων. Παραλαβή, διανομή και τήρη- 
σις ΦΕΚ. Μέριμνα τηρήσεως αρχείου εγκυκλίων. 
Διαχωρισμός εγγράφων εις «εισερχόμενα», «επιστρε- 
πτέα» και εις «αρχείον μένοντα», καταχώρησις και διανο¬ 
μή τούτων αρμοδίως, συσχέτισις, ταξιθέτησις αυτών, τή- 
ρησις αρχείου εγγράφων, εγκυκλίων, εκθέσεων κατά δια- 
χείρισιν. Παν θέμα αναγόμενον εις την γραμματειακήν 
εξυπηρέτησιντης Υπηρεσίας. 

Τμήμα Β': 

Μελέτη και επεξεργασία των εκθέσεων των Επιθεωρη¬ 
τών, εισηγήσεις αρμοδίως εκ της επεξεργασίας των εκ¬ 
θέσεων. 

Γνωστοποίησις των πορισμάτων αρμοδίως, τήρησις αρ¬ 
χείου εκθέσεων Επιθεωρητών και παντός ετέρου στοιχεί¬ 
ου απαραιτήτου διατηνπαρακολούθησιντου ελεγκτικού 
έργου, μελέτη και επεξεργασία των πορισματικών εκθέ¬ 
σεων δια τας διενεργηθείσας έρευνας και ανακρίσεις και 
υποβολή προτάσεων - εισηγήσεων αρμοδίως, μέριμνα και 
παρακολούθησις των θεμάτων εκ τυχόν καταλογιστικών 
αποφάσεων προς αποκατάστασιν της ζημίας της Εκκλη¬ 
σίας από πράξεις και παραλείψεις των οργάνων - υπολό¬ 
γων. Ανακοίνωσις αρμοδίως των πορισμάτων των εκθέ¬ 
σεων, ανακρίσεων κλπ συμπερασμάτων έκτων εκθέσεων 
των Επιθεωρητών. 

Η εποπτεία και ο έλεγχος των τμημάτων ανήκει εις τον 
προϊστάμενον της Διευθύνσεως της Εκκλησιαστικής Οι¬ 
κονομικής Επιθεωρήσεως. 

Άρθρο 11 
ΠΡΟΣΩΠΙΚΟΝ 

Κλάδοι - Θέσεις - Επιθεωρητών 

Η Εκκλησιαστική Οικονομική Επιθεώρησις έχει τον κλά- 
δον των Οικονομικών Επιθεωρητών της Εκκλησίας της 
Ελλάδος, ως και μία θέση (Κανονισμός 125/1999), υπαλ¬ 
λήλου κατηγορίας ΤΕ ή ΔΕ με επαρκείς γνώσεις λογιστι¬ 
κής και αρτίαν γνώσιν Η/Υ, δια την γραμματειακήν υπο- 
στήριξιντης Επιθεωρήσεως. 

Οι θέσεις των Εκκλησιαστικών Επιθεωρητών ορίζονται 
σε τρεις (3) κατηγορίας Π.Ε επί βαθμοίς Δ'-Α' και είτε με¬ 
τατάσσονται εκκλησιαστικοί υπάλληλοι ή υπάλληλοι του 
Κράτους ή κρατικού νομικού προσώπου δημοσίου δικαί¬ 
ου, είτε διορίζονται δια διαγωνισμού . 

Οι Εκκλησιαστικοί Οικονομικοί Επιθεωρηταί και οι 
υπάλληλοι ακολουθούντο μισθολόγιοντων Εκκλησιαστι¬ 
κών υπαλλήλων. 

Οι Επιθεωρηταί έχουν τας αρμοδιότητας των Επιθεω¬ 
ρητών Δημοσίων Διαχειρίσεων. 

Ο διορισμός, η πρόσληψις και η προαγωγή κλπ. των εκ- 

κλησιαστικών υπαλλήλων της Υπηρεσίας ταύτης γίνεται 
κατά τας διατάξεις του Κώδικος Εκκλησιαστικών Υπαλλή¬ 
λων (Καν.5/1978) και συμπληρωματικώς υπό του Υπαλλη¬ 
λικού Κώδικος (Ν.2683/1999) όταν υπάρχει κενόν εις τον 
Κανονισμόν 5/1978. Παν θέμα μη προβλεπόμενον δια του 
παρόντος καθορίζεται δι’ αποφάσεωςτηςΔ.Ι.Σ. 

Άρθρο 12 

1. Δι’ αποφάσεωςτηςΔ.Ι.Σ., κατόπινπροτάσεωςτης Εκ¬ 
κλησιαστικής Οικονομικής Επιθεωρήσεως, και προς αντι- 
μετώπισιν υπηρεσιακών αναγκών δύναται να ανατίθενται 
καθήκοντα Γραμματέως - βοηθού των Εκκλησιαστικών 
Οικονομικών Επιθεωρητών εις μόνιμον υπάλληλοντης Οι¬ 
κονομικής Επιθεωρήσεως εφ’ όσον κέκτηται πτυχίον ΑΕΙ 
ή ΤΕΙ Οικονομικού κύκλου. 

2. Ο Γραμματεύς- βοηθός του Οικονομικού Επιθεωρη- 
τού τελεί υπό την άμεσον εποπτείαν και τον έλεγχον της 
Διευθύνσεως, επικουρεί τους Εκκλησιαστικούς Οικονο¬ 
μικούς Επιθεωρητάς εις το έργο των, έχει δε ευθύνην εάν 
προέβη από δόλον ή βαρείαν αμέλειαν εις πράξεις μη 
προσηκούσας ή παραλείψεις ή ανακριβείς ελεγκτικός 
διαπιστώσεις. 

Άρθρο 13 

Στελέχωσις Υπηρεσίας 

1. Προϊστάμενος - Διευθυντής της Εκκλησιαστικής Οι¬ 
κονομικής Επιθεωρήσεως δύναται να τοποθετηθεί εις εκ 
των μονίμων Εκκλησιαστικών Οικονομικών Επιθεωρητών 
ο οποίος έχει τα μείζονα τυπικά και ουσιαστικά προσόντα. 

2. Ειςτατμήματα αναλόγωςτων υπηρεσιακών αναγκών 
και δια την μη δημιουργίαν θέσεων και εξόδων, δύναται να 
τοποθετηθούν υπάλληλοι της Εκκλησίας της Ελλάδος ή 
κληρικοί έχοντες πτυχίον Α.Ε.Ι, ή Τ.Ε.Ι., συναφές προς το 
έργον της Επιθεωρήσεως, ή γνώσεις περί των διαδικα¬ 
σιών της Γραμματείας (Καν. 125/1999). Ωσαύτως η ευθύ¬ 
νη των τμημάτων, δια την εύρυθμον λειτουργία των, δύ- 
ναται να ανατεθή εις τους Εκκλησιαστικούς Οικονομι¬ 
κούς Επιθεωρητάς. 

Άρθρο 14 

Προϊστάμενος - Εκκαθαριστής 

α) Καθ’ ας περιπτώσεις συντρέχη ανάγκη να ακουσθούν 
οι απόψεις της υπηρεσίας ή ανάγκη συντονισμού ή εναρ- 
μονίσεως και καταμερισμού εργασιών ή ενεργείας επί θε¬ 
μάτων της Επιθεωρήσεως γενικωτέρας φύσεως, αρμό¬ 
διος προς τούτο είναι ο Προϊστάμενος της Διευθύνσεως 
Γενικής Οικονομικής Επιθεωρήσεως ή ο κατά βαθμόν 
ανώτερος. 

β) Εκκαθαριστής των αποδοχών των Επιθεωρητών και 
των υπαλλήλωντης Εκκλησιαστικής Γ ενικής Οικονομικής 
Επιθεωρήσεως είναι ο Δ/ντής της Διευθύνσεως Οικονομι¬ 
κών της Εκκλησίας της Ελλάδος. 

Άρθρο 15 

Αναπλήρωσις Προϊσταμένου 

Τον προϊστάμενον της Επιθεωρήσεως, ελλείποντα, 
απάντα ή κωλυόμενον αναπληροί ο αρχαιότερος επιθεω¬ 
ρητής, εκτός αν άλλως ορίζεται υπό της Δ.Ι.Σ. 

Άρθρο 16 

Μεταβατικόν Στάδιον 

1. Δια μεταβατικήν περίοδον και μέχρις πλήρους οργα- 
νώσεως της υπηρεσίας και της συμπληρώσεως των μονί¬ 
μων θέσεων, Προϊστάμενος-Δ/ντής της Γενικής Εκκλη¬ 
σιαστικής Οικονομικής Επιθεωρήσεως διορίζεται δια μίαν 
τριετίαν επιστήμων εγνωσμένου κύρους και ήθους με 
εξαιρετικήν δημόσιον προσφοράν, και διοικητικήν ικανό¬ 


τητα, διατελέσας απαραιτήτως ανώτατος προϊστάμενος 
ελεγκτικών Υπηρεσιών, ή μέλος Δημοσιολογιστικού Δικα¬ 
στηρίου, ή διοικητής, ή ανώτατος προϊστάμενος κρατι¬ 
κών μονάδων και Οργανισμών του ευρύτερου Δημοσίου 
τομέα. Η κατά τα ανωτέρω θέσις του προϊσταμένου είναι 
τιμητική και άμισθος, δύναται δε να πληρωθή και υπό Αρ- 
χιερέως με εμπειρίαν εις τα οικονομικά και δημοσιολογι- 
στικά θέματα. 

2. Μέχρι της πλήρους και τελικής ολοκληρώσεως της 
οργανώσεως και λειτουργίας της Υπηρεσίας της Διευ- 
θύνσεως Γ ενικής Εκκλησιαστικής οικονομικής Επιθεωρή- 
σεως, αύτη θέλει λειτουργήσει δια της αποσπάσεως συμ- 
φώνως προς τας διατάξεις του κώδικος περί Εκκλησια¬ 
στικών υπαλλήλων (5/1978) μέχρι δύο Εκκλησιαστικών 
υπαλλήλων ή κληρικών πτυχιούχων Α.Ε.Ι, ή Τ.Ε.Ι., δια την 
γραμματειακήν υποστήριξιν των τμημάτων και των Επιθε¬ 
ωρητών. 

3. Η διενέργεια επιθεωρήσεως κατάτα υπάτου άρθρου 
2 του Κανονισμού καθοριζόμενα δύναται να ανατίθεται 
και εις μετακλητούς υπαλλήλους έχοντας τα τυπικά προ¬ 
σόντα Α.Ε.Ι., δι’ απ’ ευθείας αναθέσεως έργου υπό της 
Δ.Ι.Σ., προτάσειτης Οικονομικής Επιθεωρήσεως, ειςπρό- 
σωπα εγνωσμένου κύρους και ήθους, με εξαιρετικήν διοι¬ 
κητικήν και ελεγκτικήν επιθεωρησιακήν πείραν και πίστιν 
δια την προαγωγήν των συμφερόντων της Εκκλησίας, 
υπό την άμεσον εποπτείαν και ευθύνην πάντοτε Εκκλη¬ 
σιαστικού Οικονομικού Επιθεωρητού, όστις είναι και ο τε¬ 
λικός υπόλογος του Ελεγκτικού έργου όστις και συντάσ¬ 
σει την πορισματικήν έκθεσιν. 

4. Δια την οριστικήν στελέχωσιντης Επιθεωρήσεως, δια 
Επιθεωρητών, η Δ/νσιςτης Επιθεωρήσεως θέλει ακολου¬ 
θήσει την προβλεπομένην υπό του νόμου και του κανονι¬ 
σμού 5/1978 διαδικασίαν επί τω τέλει διορισμού των Επι¬ 
θεωρητών, (κατόπιν υποβολής προτάσεως και εγκρίσεως 
της Δ.Ε Ε.Κ.Υ.Ο και της Δ.Ι.Σ.). Επικουρικώς δύναται να 
εφαρμοσθούν αι εκάστοτε διατάξεις αι αφορώσαιτην κα- 
τάστασιν των δημοσίων πολιτικών διοικητικών υπαλλή¬ 
λων και υπαλλήλων Ν.Π.Δ.Δ (υπαλληλικός κώδιξ). 

5. Ορίζεται ότι η δαπάνη αποζημιώσεως και μετακινήσε- 
ως των Εκκλησιαστικών Οικονομικών Επιθεωρητών κατα¬ 
βάλλεται υπό των Διαχειρίσεων των αιτούντωντην Επιθεώ- 
ρησινσυμφώνως και προς τας διατάξεις του Ν. 2685/1999. 

Άρθρο 17 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και εις το επίσημον Δελτίον «ΕΚΚΛΗΣΙΑ» της Εκκλησίας 
της Ελλάδος. 

Άρθρο 18 

Από τας διατάξεις του παρόντος κανονισμού ουδεμία 
νέα δαπάνη προκαλείται δοθέντος ότι αι θέσεις προβλέ- 
πονται από τους Κανονισμούς 100/1998 και 125/1999, ο 
δε κανονισμός αφορά εις την εσωτερικήν διάρθρωσιν και 
λειτουργία της Υπηρεσίας, εκδιδόμενος δυνάμει και του 
άρθρου 31 του 158/2003 Κανονισμού. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 8 Οκτωβρίου 2004 
Τ Ο Αθηνών ΧΡΙΣΤΟΔΟΥΛΟΣ, Πρόεδρος 

Ο Αρχιγραμματεύς 
Τ Αρχιμ.ΧΡΥΣΟΣΤ Ο ΜΟΣ ΣΚΛΗΦΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




